HDFC Bank will pay more interest on long term deposits to senior citizens-वरिष्ठ नागरिकों के लिए बड़ी खुशखबरी, एचडीएफसी बैंक डिपॉजिट पर देगा अधिक ब्याज - News Nation
दुनिया भर में 66 लाख के पार पहुंचा कोरोना वायरस का केस, 3.89 लाख लोगों की मौतऔर पढ़े »
वरिष्ठ नागरिकों के लिए बड़ी खुशखबरी, एचडीएफसी बैंक (HDFC Bank) डिपॉजिट पर देगा अधिक ब्याज
एचडीएफसी बैंक (HDFC Bank) ने एक बयान में कहा कि वह वरिष्ठ नागरिकों को पांच साल से अधिक और 10 साल से कम अवधि की मियादी जमाओं पर सामान्य ग्राहकों को दिए जाने वाले ब्याज से 0.75 प्रतिशत अधिक ब्याज देगा.
News Nation Bureau | Edited By : Dhirendra Kumar | Updated on: 20 May 2020, 08:01:22 AM
एचडीएफसी बैंक (HDFC Bank) (Photo Credit: फाइल फोटो)
निजी क्षेत्र के एचडीएफसी बैंक (HDFC Bank) ने कहा है कि वह वरिष्ठ नागरिकों की लंबी अवधि की जमा राशि पर ब्याज 0.25 प्रतिशत अधिक देगा. बैंक ने एक बयान में कहा कि वह वरिष्ठ नागरिकों को पांच साल से अधिक और 10 साल से कम अवधि की मियादी जमाओं पर सामान्य ग्राहकों को दिए जाने वाले ब्याज से 0.75 प्रतिशत अधिक ब्याज देगा.
वरिष्ठ नागरिकों को मिलेगा अधिक ब्याज
बयान के अनुसार 5 लाख रुपये तक के जमा पर वरिष्ठ नागरिकों और अन्य की तुलना 0.50 प्रतिशत ऊंचा ब्याज प्राप्त होगा. उल्लेखनीय है कि इससे पहले भारतीय स्टेट बैंक (State Bank-SBI) ने भी वरिष्ठ नागिरकों के लिये इसी प्रकार की पेशकश की थी.
उज्जीवन लघु वित्त बैंक (Ujjivan Small Finance Bank) का मार्च 2020 में समाप्त चौथी तिमाही में शुद्ध मुनाफा 15 प्रतिशत बढ़कर 73.15 करोड़ रुपये रहा. उज्जीवन बैंक ने साल भर पहले की सान अवधि में 63.78 करोड़ रुपये का शुद्ध मुनाफा कमाया था। बैंक ने मंगलवार को बताया कि समीक्षाधीन तिमाही में उसकी कुल आय 809.65 करोड़ रुपये हो गई जो साल भर पहले इसी तिमाही में 602.23 करोड़ रुपये थी. उज्जीवन फाइनेंशियल सर्विसेज, उज्जीवन स्मॉल फाइनेंस बैंक की होल्डिंग और प्रवर्तक कंपनी है. (इनपुट भाषा)
First Published : 20 May 2020, 08:01:22 AM
HDFC Bank State Bank SBI Term Deposit Ujjivan Small Finance Bank RBI